Styging in Duitse werkloosheid | Die Vryburger
Duitsland se werkloosheid het effens toegeneem in Oktober. Daar bestaan onsekerheid of die toename in werkloosheid slegs tydelik is en of dit 'n tendens is. Die maand se werkloosheidsyfer was steeds beter as die van 1990 toe Oos- en Wes-Duitsland verenig het.
Die land se totale werkloosheid staan op 2,97-miljoen teenoor Julie se 2,94-miljoen. Die persentasie vir werkloosheid vir Oktober was 6,9%. Inwoners wat in diens is beloop 42-miljoen.
Menige land sou wat wou gee om met so 'n lae werkloosheidsyfer te sit in die huidige swak wêreldekonomie.
One thought on "Styging in Duitse werkloosheid"
Yankee B January 14, 2014 at 6:52 am
Geen werk vir Amerikaners, deur Paul Craig Roberts
Die beweerde herstel van die Amerikaanse ekonomie blyk nog eens 'n fabel te wees ná Vrydag se verslag oor die getal werksgeleenthede. Die Amerikaanse buro vir arbeidsyfers voer aan die ekonomie het 74 000 poste in Desember ryker geword.
Groot- en kleinhandel het 70 700 of 95,5 persent van die poste gelewer. Dis waarskynllik dat Desember se groot- en kleinhandelshuurarbeid tydelik ter wille van die Kersverkopeseisoen was, wat in elk geval nie besonders uitbundig voorgekom het nie, veral in die lig van Macy's se besluit om vyf winkels te sluit en 2 500 werkers die trekpas te gee. Dis ook waarskynlik dat Desember se huurpersoneel reeds weer op straat sit.
'n Postetoename van 74 000 is selfs wanneer dit werklik is, maar sowat die helfte van die velangde ten einde indiensplasing gelyk met bevolkingsaanwas te hou. Tog rapporteer die buro dat die werkloosheidsyfer van 7,0 persent tot 6,7 afgeneem het. Dis klaarblyklik, 'n afname in werkloosheid spruit nie uit dié wins aan 74 000 werksgeleenthede nie. Die werkloosheidskoers het geval deurdat die Amerikaners wat nie in staat is om werk te kry, nie meer werk soek nie en daarom nie meer tel wanneer die syfer bepaal word nie.
In Amerika is die werkloosheidskoers soos alle ander dinge misleiding. Die koers van Amerikaanse werkloosheid het geval deurdat mense nie werk kan kry nie. Hoe minder werksgeleenthede, hoe kleiner die werkloosheidskoers.
Ek het opgemerk dat die finansiële nuusmedia se perstitute nogal onwillig was om die afname in die werkloosheidskoers aan die groot klok te hang terwyl daar daar geen werksgeleenthede was om so 'n bewering te staaf nie. Die Wallstraatse en bank-ekonome het hul bes probeer om die werksgeleenthedeverslag met ongeloof te begroet, so ook die in-die-sak- akademiese ekonome. Te veel het 'n belang in die nie-bestaande herstel wat 4 en 'n halwe jaar gelede aangekondig is om te beken daar bestaan nie so iets soos 'n herstel nie.
Ek bestudeer die maandelikse werksgeleenthede-opgaaf al vir 'n dekade en langer. Ek moet beken ek is getref deur Desember se verslag. Gewoonlik is die staatmakerwerksgeleentdhede in die afdeling "opvoeding en gesondheidsdienste" en so word duisende "werksgeleenthede" getel. In Desember was die netto-bydrae uit daardie oord nul, met noodgesondheidsdienste wat 4 100 werksgeleenthede ingeboet het en gesondheidsorg altesaam 6 000. As my geheue my nie in die steek laat nie, is dit 'n eerste. Dalk weerpsieël dit die afbrekende gevolge van die stroopptog bekend as Obamacare, moontlik die ergste binnenslandse wet in dekades om in die wetboek opgeneem te word.
Ek is ook getref deur die verslag dat daar 'n toename is in die indiensstel van kelnerinne en kroegbediendes. Hulle maak gewoonlik 'n groot persentasie van postetoenames uit. Wel, daar was oorhoofs 'n afname van 9 400 poste, aangehelp deur afnames elders (in die oorhoofse kategorie), byvoorbeeld die afbetaal van onderwysers op plaaslike vlak.
Is Washington se voorkeure nie wonderlik nie? Altesaam $1 000 miljard jaarliks aan kwantitatiewe verligting, hoofsaaklik subsidies aan ses banke "te groot om te val". En niks vir onderwysers nie. Dit hoort vir elke Republikein 'n riem onder die hart te wees.
'n Klein sprankie hoop in die betaalstaatverslag is 9 000 nuwe poste in die vervaardigingsektor. Hierdie werksmag het so ingrypend afgeneem sedert die uitvoer van werksgeleenthede Amerikaanse korporasies se beleid geword het dat 9 000 poste beswaarlik die skaal roer. Poste vir die vervaardiging van metaalprodukte, ek vermoed dakmateriaal, neem 45 persent in beslag. Dakmateriaal is nie vir uitvoer nie. Rekenaar en elektroniese toerusting wel, en daar is 'n poste-afname van 2 400 en 3 400 onderskeidelik.
Dis klaarblyklik nie 'n postesalarisstaat wat skuiling aan die gewone Yank bied teen die strooptog deur die finansiële en die vooranker-elites nie. Jy kan wonder hoe inkomstediensamptenare wat dit voortgebring het, die wraak sal vryspring…